Ayen yerzan asegzi n wawalen i d-negmer, neḍfer s umata abrid i uɣen isegzawalen aynutlayanen n tutlayin nniḍen; s wakka amagrad d-yettunefken yebḍa ɣef sin n yeḥricen amezwaru nefka-d deg-s isallen arisnamkiyen (tira tamsislant, taggayt n tjerrumt, addad amaruz asget, unti…) wis sin d asegzi asnamkay deg-s nefka-d anamek i yal tadfayt di tuget s usexdem n yimwennan, anda i aɣ-yewɛer usegzi nɛawen iman-nneɣ s yimedyaten.